<classify> Mwandishi Wetu -Dar es salaam KAULI ya Jeshi la Polisi kwamba Makamu Mwenyekiti wa Chama ChaMapinduzi CCM Tanzania Bara, Philip Mangula alipewa sumu, imeacha maswalimengi na mjadala mkubwa miongoni mwa jamii. Februari 28, mwaka huu, Mangula alidondoka ghafla katika ofisi ndogoza CCM Lumumba mara baada ya kumaliza kikao cha Kamati Kuu ya CCM kilichokuwakikijadili masuala mbalimbali, ikiwamo adhabu kwa wanachama watatu waliokuwa natuhuma za ukiukwaji wa maadili ndani ya chama hicho. Katika kikao hicho, aliyekuwa Waziri wa Mambo ya Nje, Bernard Membe,alivuliwa uanachama kwa tuhuma za ukiukwaji wa maadili kwa mujibu wa katiba yachama hicho na kanuni ya maadili na uongozi. Tuhuma hizo pia zilikuwa zikiwakabili makatibu wakuu wastaafu wachama hicho, Abdulrahman Kinana ambaye atakuwa chini ya uangalizi kwa miezi 18 naYusuf Makamba aliyesamehewa makosa yake. Akizungumza jana, Kamanda wa Polisi Kanda Maalumu ya Dar es Salaam,Lazaro Mambosasa, alisema kwa kushirikiana na vyombo vingine vya ulinzi nausalama, wamebaini ndani ya mwili wa Mangula kulipatikana sumu. Machi 2 tulipokea taarifa kutoka uongozi wa CCM kuhusu kuwekewa sumuMakamu Mwenyekiti wa CCM Bara, Mangula. Katika taarifa hiyo tulielezwa kwambaMangula alipelekwa Hospitali ya Taifa Muhimbili na kulazwa chumba cha uangalizimaalumu ICU. Uchunguzi kuhusu tuhuma ya sumu hiyo ilivyoingia mwilini upelelezibado unaendelea. Jeshi la Polisi litachukua hatua kali kwa mtu yeyoteatakayebainika kupanga, kuratibu au kusimamia utekelezaji wa uhalifu huo. Haitajalisha awe ni mwanafamilia, awe ni mtu kutoka ndani ya CCM auvyama vingine vya siasa, mwananchi wa kawaida, awe ndani au nje ya nchi, awe serikaliniau taasisi yoyote hatua kali zitachukuliwa, alisema Mambosasa. Aliwataka wananchi wajiepushe na vitendo hivyo kwani si tu vyakinyama, bali pia vinalenga kukiuka sheria za nchi. MASWALI KUMI TATA Kutokana na uzito wa tukio hilo bado limezua sintofahamu katikajamii, huku kukiibuka maswali ambayo hadi sasa bado yamekosa majibu na kusubiritaarifa ya uchunguzi wa Jeshi la Polisi. Baadhi ya maswali hayo ambayo jamii inahitaji kujua majibu yake nikwamba Mangula alikuwa wapi baada ya kutoka nyumbani kwake. Je, aliamkia wapi? Kifungua kimya gani alipata? Usafiri gani alitumiakwa siku hiyo kabla ya kuanguka? Je, alisalimiana na nani? Je, ofisini aliingiasaa ngapi na alikutana na nani? Je ni nani alimuhudumia kupata kifungua kinywa? Je wakati wa kikao alikula na kunywa? Je, alihudumiwaje? Na mfumo wa hudumaulikuwaje? Pamoja na hayo bado Watanzania wanasubiri na kutaka kujua maendeleoya afya yake. JPM ALIVYOMJULIAHALI Februari 29, mwaka huu, Rais Dk. John Magufuli alimtembelea nakumjulia hali Mangula ambaye alikuwa amelazwa katika chumba cha uangalizimaalumu Hospitali ya Taifa Muhimbili. Kwa mujibu wa taarifa iliyotolewa na Mkurugenzi wa Mawasiliano waRais, Ikulu, Gerson Msingwa, Mangula aliugua ghafla na kisha kukimbizwahospitali kwa matibabu. Kwa mujibu wa video za Ikulu, Magufuli alionekana akimwombea Mangulakupona kwa haraka. Utapona na Mungu atakusimamia utarejea katika majukumu yako, nilikuonajana Februari 28 umeanguka, ilitushtua, alisema Rais Magufuli huku Mangula akisema sijuiniliangukaje. Hata hivyo Rais Magufuli, alisema kuwa hawezi kujua kwaniwanamkabidhi Mungu ambaye atamsimamia siku zote kwa sababu wanadamu wanalindwana Mungu ambaye huwapenda sana. Rais Magufuli alimwomba Mangula kufanya ibada hospitalini hapo naalifanya hivyo. VIONGOZI NA SUMU Novemba 12, 2019 Rais Magufuli alisema wakati akiwa Naibu Waziri waUjenzi katika Serikali ya awamu ya tatu, alinyweshwa sumu kutokana na utendajiwake wa kazi. Alitoa kauli hiyo wakati wa uzinduzi wa kitabu cha Rais mstaafuBenjamin Mkapa kilichoelezea maisha yake. Tulipofanya kazi vizuri kwenye kujenga barabara, mzee Mkapaalifurahi sana, akatamka kwamba mimi ni askari wake wa mwavuli namba moja,ameligusia hili kwenye ukurasa wa 107 wa kitabu chake.  <topic>: afya 